**СЪОБЩЕНИЕ ЗА МЕДИИТЕ**

**относно качеството на водата за питейно – битови цели в с. Дебрене, община Добричка**

Във връзка с постъпил на 23.09.2024 г. сигнал в РЗИ-Добрич за влошено качество (с характерна миризма на нафта) на питейно-битовата вода от водопроводната система в с. Дебрене, община Добричка от страна на РЗИ-Добрич са предприети незабавни мерки. Извършен е насочен здравен контрол, придружен с пробонабинане за изследване на питейната вода за пълен физикохимичен и микробиологичен анализ по показателите на

Наредба № 9 за качеството на водата, предназначена за питейно-битови цели. До отстраняване на проблема, чрез кмета на община Добричка са уведомени жителите на населеното място, да не се използва водата от водопроводната система на с. Дебрене за питейно-битови цели. Препоръчано е използването на бутилирана вода от търговската мрежа.

